stanford-oval/wikipedia huggingface dataset:
הטחנות הגדולות
הערות שוליים

↑  לבנין הטחנה הגדולה בחיפה, דואר היום, 29 בינואר 1922
↑  קמחא דפסחא, דואר היום, 12 בספטמבר 1922
↑  טחנת הקמח הגדולה בחיפה, דואר היום, 15 במאי 1923
↑  כופין אותו עד שיאמר רוצה אני, דואר היום, 2 בספטמבר 1923
↑  מספרים מחכימים, דואר היום, 1 באוגוסט 1926
↑  מסביב לקמח הפסח, דואר היום, 6 בנובמבר 1923
↑  להכשרות הטחנות הגדולות, דואר היום, 15 בנובמבר 1923
↑  להכשרת הטחנות הגדולות, דואר היום, 18 בנובמבר 1923
↑  לנסיעתו של מנשיביץ, דואר היום, 24 באוגוסט 1923
↑  להרחבת תוצרתנו, דואר היום, 3 בדצמבר 1924
↑  בניין בית החרושת למצות, דבר, 11 בנובמבר 1925
↑  מצות א"י לחו"ל, דבר, 20 בדצמבר 1925
↑  נהדפו התקפות ערביות בחלק המזרחי של חיפה, מעריב, 8 באפריל 1948
↑  סוכל נסיון להחדיר פצצת תופת לטחנות הגדולות, המשקיף, 16 באפריל 1948
↑  מכונות תופת התפוצצו בחיפה בחודשים שקדמו להקמת המדינה, מעריב, 29 באוקטובר 1969
↑  במקומות העבודה בימי הדמים, דבר, 18 באפריל 1949
↑  ממגורת קמח גדולה מוקמת ב"טחנות גדולות", הצופה, 16 במרץ 1955
↑  אורה קורן, המאפיות מחפשות דרך לגלגל על הצרכנים את ייקור הקמח, באתר הארץ, 17 ביוני 2004
↑  חוקרי רשות ההגבלים פשטו על כמה מטחנות הקמח הגדולות בישראל במסגרת חקירת חשד לקרטל, באתר גלובס, 6 במאי 2004
↑  החלטה בתיק מזג 7164 :טחנות קמח מפרץ בע"מ - הטחנות הגדולות של ארץ ישראל בע"מ
↑  ספיר פרץ, ‏טחנת הקמח שטיבל, המעסיקה 103 עובדים, מאיימת להפסיק פעילותה, באתר גלובס, 15 ביולי 2002
ית החרושת למצות חיפה, 1925. אוסף קרוזו מתוך האוספים הדיגיטליים של ספריית יונס וסוראיה נזריאן, אוניברסיטת חיפה
הטיה

ערך זה עוסק בעיוות של תוצאות מדידה. אם התכוונתם למשמעות אחרת, ראו .
הַטָּיָה (גם: נְטַאי; מכונה בָּיָאס, מאנגלית Bias) הוא עיוות של תוצאות מדידה או הערכה המוביל לפירוש מוטעה שלהן.
לדוגמה, מתן העדפה מודעת או בלתי מודעת לנקודת מבט (פרספקטיבה) או אידאולוגיה מסוימת על פני החלופות האחרות.
גורמים להטיה

ישנם גורמים רבים היכולים ליצור הטיה.
בשלב איסוף הנתונים ההטיה יכולה להיווצר בעקבות גורמים הקשורים במכשיר המדידה או בכלי ההערכה, בגורמים הקשורים במושא ההערכה (אדם, חפץ, תופעה וכו'), בגורמים הקשורים בסיטואציית ההערכה ובאינטראקציות שבין כל הגורמים הללו.
היבט קוגניטיבי ופסיכולוגי

אחד הגורמים האפשריים להטיה בתהליכים התפיסה והחשיבה האנושיים היא הסכמות. הסכמות מסייעות לאדם להבין את העולם באופן יעיל על סמך ניסיון העבר שלו ומאפשרות לו להתמודד עם היצף מידע של גירויים מהסביבה לנוכח צוואר הבקבוק של החשיבה האנושית. 
צוואר הבקבוק נוצר משום שהזיכרון לטווח קצר יכול להכיל פחות או יותר שבע יחידות מידע בו זמנית למשך זמן קצר בלבד.
הסכמות משפיעות על החשיבה בכך שהן פועלות כמסנן עבור מנגנוני הקשב שלרוב מאפשר רק למידע שתואם אותן להירשם בתודעה ולעבור את תהליך הקידוד בזיכרון לטווח ארוך. לא רק זאת, אלא שהן משפיעות גם על המידה ואופן השליפה של אותו המידע. כתוצאה מכך יש להן עמידות בפני מידע סותר ונטייה לעודד התנהגות אשר תוביל לאישורן.
נאמר שמישהו הוא בעל דעה מוטה, אם שיקול דעתו מושפע מהטיה עד לרמה שבה השקפותיו אינן יכולות להיתפס כנייטרליות או אובייקטיביות, אלא כסובייקטיביות. הטיה יכולה, למשל, לגרום לאדם לקבל או לדחות את האמת שבטענה מסוימת, לא בשל חוזקם של הטיעונים ממנה היא מורכבת, אלא מכיוון שהיא תואמת או בלתי תואמת את רעיונותיו המגובשים-מראש. דבר זה מכונה הטיית אישור.
בפועל, הטיה נובעת לעיתים קרובות מהעדפה לא-מודעת מצדו של האדם אשר נדרש לברור או לתווך בנושא כלשהו שלא מתוך עניין אישי.
היבט מערכתי

הטיה מערכתית (systematic bias) נגרמת כתוצאה מפגם מובנה במערכת שבה נוצרת הטיה (דוגמה - תרמוסטט שלא כויל כראוי ייטה במספר מעלות קבוע). כתוצאה מכך, הטיה מערכתית גורמת לשגיאות מערכתיות. זאת בניגוד לשגיאות אקראיות שפעמים רבות מבטלות את עצמן.
ראו גם

עיוותי חשיבה
הטיה לשונית בין-קבוצתית
מוח (קוגניציה)
דעה קדומה
פיתומות
הערות שוליים

1 2  מנוחה בירנבוים, חלופות בהערכת הישגים, רעננה: רמות, 1997
1 2  Baron, R. A., and Byrne, D. (2000). Social psychology. Boston: Allyn and Bacon.
↑  שרה דרויאן (1999). עקרונות אבולוציוניים בהתפתחות החשיבה. רעננה: רמות.
| --- | --- |
בקרת זהויות :  GND: 4133271-4
הבחירות לנשיאות איראן 2017

הבחירות לנשיאות איראן 2017 (בפרסית: انتخابات ریاست‌جمهوری ایران ۱۳۹۶) נערכו באיראן ב-19 במאי 2017. בחירות אלו היו הבחירות לנשיאות האיראנית ה-12 במספר אשר בחרו את הנשיא השמיני של איראן. הבחירות המקומיות התקיימו לצד הבחירות לנשיאות.
מספר בעלי זכות ההצבעה עומד על 55 מיליון איראנים, 2.5 מיליון מהם מתגוררים מחוץ לגבולות איראן.
שיטת הבחירות

הנשיא צריך להיבחר ברוב של מעל 50 אחוזים מקולות המצביעים. לעיתים קרובות, בשל מספר המועמדים הרב, יש צורך בסבב בחירות נוסף כדי להכריע את הבחירות. אורך כהונת הנשיא הוא ארבע שנים, ובסיומן הוא יכול להיבחר רק לעוד קדנציה אחת. עם בחירת הנשיא הוא הופך לראש המועצה לביטחון לאומי (אך הדמות החזקה בגוף זה הוא מזכיר המועצה) וראש המועצה למהפכה חברתית, שאחראית להפיץ את רעיון המהפכה האסלאמית ברחבי העולם באמצעות תעמולה.
שיטת הבחירות > כשירות

הדרישות בהם צריכים לעמוד המועמדים לנשיאות:
המועמד צריך להיות זכר, ממוצא איראני, בעל אזרחות איראנית.
על המועמד להיות מוסלמי שיעי תריסרי, אדוק ואמין.
המועמד צריך להיות דמות פוליטית מוכרת.
המועמד הוא בן גיל 25–75.
למועמד אין תיק פלילי.
המועמד לא שירת בממשל בתקופת השאה.
המועמד צריך להיות נאמן לרעיון הרפובליקה האסלאמית.
שיטת הבחירות > כרוניקה

נקודות זמן משמעותיות בבחירות בהתאם לתאריכים הרשמיים שפורסמו ב-1 באפריל 2017 על ידי משרד הפנים של איראן:
11 באפריל - תחילת תהליך הבחירות עם הוצאת צו שר הפנים.
11-13 באפריל - מושלי מחוזות איראן מקימים מועצות מנהלים.
11-15 באפריל - תקופת הרישום למועמדים לנשיאות.
15 באפריל - סיום ההרשמה בשעה 18:00.
16 באפריל - מועצת שומרי החוקה מתחילה לבדוק את המועמדים הרשומים לנשיאות.
20 באפריל - מועצת שומרי החוקה מטפלת בהתנגדויות לפסילתם של מועמדים שנפסלו מהמירוץ לנשיאות.
20 באפריל - הודעה על הרשימה הסופית של המועמדים.
21 באפריל - המועמדים הסופיים משיקים קמפיינים רשמיים.
17 במאי - סוף מסעות הפרסום.
19 במאי - מועד הבחירות.
מועמדים

במהלך חמישה ימים, כ-1,636 אנשים הגישו את מועמדותם למירוץ לנשיאות, עלייה של למעלה מ-686 מועמדים בבחירות לנשיאות איראן 2013. בין המועמדים היה מספר שיא של 137 נשים. מאות מהמועמדים היו אנשים רגילים ללא רקע פוליטי, מה שמנוגד לדרישות לתפקיד המפורטות בפרק 115 של חוקת איראן. רבים מתחו ביקורת על החוק שנחקק בדצמבר 2012 בעניין נשיאות איראן אשר קובע כי מועמדויות לתפקיד זה יוכלו להגיש גברים בגילאים 75-40. כמה מהם התכוונו לזכות בתשומת לב ציבורית, ובכללם האסירים הפוליטיים מהדי ח'זאלי וחבר הפרלמנט לשעבר גאסם שולה-סעדי. כמה נשים ניסו לאתגר מחדש את הפרשנות המשפטית של המילה "גברים", ובראשם עזאם טאלגאני. ב-20 באפריל 2017 הודיעה מועצת שומרי החוקה על רשימה סופית של המועמדים לנשיאות ובה שישה מועמדים מאושרים. הרשימה כוללת את הנשיא המכהן חסן רוחאני, סגן הנשיא המכהן אשק אישחק ג'הנגירי, התובע הכללי של איראן לשעבר אברהים ראיסי, ראש עיריית טהראן מוחמד קליבאף, מוסטפא מיר סלים ומוסטפא האשמי טאבא.
הנשיא לשעבר מחמוד אחמדינז'אד וסגנו, חמיד בג'אי, נפסלו מהמירוץ. על אף שהמנהיג העליון באיראן עלי ח'אמנאי ביקש מאחמדינז'אד שלא להתמודד מחדש לנשיאות משום שהוא נתפס כדמות פלגנית. אחמדינז'אד לא יישם את בקשתו של ח'אמנאי. בסופו של דבר, מועצת שומרי החוקה פסלה את מועמדותו של אחמדינז'אד מבלי לפרט לציבור את הסיבות לפסילה.
מועמדים > מועמדים מרכזיים

שני המועמדים המרכזיים לנשיאות הם הנשיא המכהן, חסן רוחאני והתובע הכללי של איראן לשעבר, איברהים ראיסי. מלבדם, גם ראש עיריית טהראן מוחמד קליבאף התמודד לנשיאות עד לפרישתו מהמירוץ ב-15 במאי.
| מועמד/ת | מועמד/ת | משרות פוליטיות | פרטים |
| --- | --- | --- | --- |
| חסן רוחאני מפלגת מנהלי הבינוי |  | נשיא איראן (מאז 2013) מזכיר המועצה העליונה לביטחון לאומי הראשון (1989-2005) | רוחאני כיהן כסגנו של הנשיא מוחמד חתאמי והיה אחראי על הידוק היחסים הדיפלומטיים על רוסיה ועל פיתוח תוכנית הגרעין האיראנית. עם בחירתו של מחמוד אחמדינז'אד לנשיאות איראן בשנת 2005 רוחאני התפטר מתפקידו כאחראי על תוכנית הגרעין וזו נכנסה לשלבי פיתוח מואצים. ב-2013 הכריז על מועמדותו לנשיאות איראן תוך שהוא מותח ביקורת נרחבת על אחמדינז'אד. הוא נבחר לנשיאות בהפרש ניכר ממתחריו בסיבוב הראשון לאחר שהבטיח לשפר את הכלכלה ולייצר מקומות עבודה נוספים. |
| איברהים ראיסי אגודת הכמורה הלוחמנית‏ |  | הממונה על קופות התפעול של המקומות הקדושים בעיר משהד (מאז 2016) התובע הכללי של איראן ה-12 (2014-2016) חבר מועצת המומחים האיראנית (מאז 2007) | ראיסי הוא שמרן נוקשה שזכה ב-2016 להיות הממונה על קופות התפעול של המקומות הקדושים בעיר משהד. הוא מוכר בכינוי "התליין", זאת לאחר ששלח בשנת 1988 אלפי אסירים פוליטיים לגרדום. הוא מקורב מאוד לצמרת הפיקוד וההנהלה של משמרות המהפכה האיסלאמית ולעיתים תכופות עולה שמו כמי שיחליף את המנהיג העליון האייתוללה סייד עלי ח'אמנאי. מומחים באיראן מעריכים כי התמודדותו של ראיסי לנשיאות איראן נועדה להיות חזרה כללית לתפקיד המכריע באיראן. על תוכנית הגרעין האיראנית אמר שהוא נחוש שלא לאפשר שום הפרה של זכויותיה של איראן לגרעין. עוזרו של ראיסי אמר על ישראל כי "איראן מוכנה לנהל יחסים טובים עם כל המדינות ברחבי העולם, למעט ישראל". |
| מוסטפא מיר סלים מפלגת קואליציית האסלאמית |  | שר התרבות וההכוונה האסלאמית (1994-1997) יועץ לנשיא איראן (1989-1993) | פוליטיקאי שמרן ומהנדס. מיר סלים מתח ביקורת על ממשלתו של הנשיא רוחאני ואמר כי מדיניות החוץ של איראן לא צריכה להיות תלויה בתוכנית הגרעין בלבד, תוך הדגשה שיש להשתמש בטכנולוגיה הגרעינית לצרכים אזרחיים ותוך מתיחת ביקורת על הסנקציות שהוטלו על איראן לאחר חתימת הסכם הגרעין. בראיון שהעניק לערוץ הטלוויזיה "אל-מייאדין" הלבנוני התייחס לישראל והגדיר אותה כגידול שיש להסירו מהמזרח התיכון, גידול שגרם לסכסוכים פנימיים בקרב המדינות והביא להמצאתו של דאעש ושאר זרמי הקיצוניות והכפירה. עוד הדגיש כי אין שלום עם ה"ישות הישראלית" וקרא למדינות העולם להעריך ולהוקיר את המאמצים וההקרבות של איראן וחזית ההתקוממות שתרמו לקידום הביטחון של האזור והעולם. |
| מוסטפא האשמי טאבא מפלגת תומכי הבנייה |  | סגן נשיא איראן וראש הוועד האולימפי הלאומי של איראן (1994-2001) שר התעשיות (1981-1982) | פוליטיקאי רפורמיסט. כיהן כשר התעשיות וסגן נשיא איראן וכן כראש הוועד האולימפי הלאומי של איראן. הוא מתואר כבעל דעות "מרכזיות". הוא היה מועמד בבחירות לנשיאות איראן 2001 וסיים במקום ה-10. הוא ממקימי "מפלגת תומכי הבנייה" וחבר לשעבר של הוועד המרכזי שלה המכונה כאחד הבכירים בקרב הזרם השמרני של המפלגה. בשנת 2017, סוכנות הידיעות "תסנים" כתבה כי הוא לא היה פעיל במפלגה מזה עשר שנים. |
מועמדים > מועמדים מרכזיים > מועמדים שפרשו

ב-15 במאי 2017, מוחמד קאליבף, ראש עיריית טהראן המתמודד בפעם השלישית לנשיאות איראן פרש מהמירוץ ותמך באיברהים ראיסי.
בהצהרתו האשים קאלאיבף את הנשיא הנוכחי, חסן רוחאני, בניהול כספים לא תקין. עוד אמר כי ”לקחתי החלטה חשובה כדי לשמור על אחדות הכוחות המהפכניים” ו”אני קורא לכל התומכים שלי ברחבי המדינה להשתמש ביכולת שלהם כדי לעזור לאחי, איברהים ראיסי, לנצח בבחירות”.
ב-16 במאי 2017, המועמד אשק ג'הנגירי קרא לאנשיו להצביע עבור חסן רוחאני בנאומו בעיר יאסוג'. הוא פרש רשמית מהמירוץ ותמך בחסן רוחאני בנאומו בשיראז.
| מועמד/ת | מועמד/ת | משרות פוליטיות | פרטים |
| --- | --- | --- | --- |
| מוחמד קליבאף האגודה האסלאמית של המהנדסים |  | ראש עיריית טהראן (מאז 2005)  | קליבאף מתמודד בפעם השלישית לנשיאות איראן. הוא היה טייס קרב שלחם במלחמת איראן–עיראק וכיהן כמפקד חיל האוויר של משמרות המהפכה האסלאמית. קליבאף, בן 55 שמרן בדעותיו וכבר התמודד פעם אחת מול רוחאני בבחירות לנשיאות איראן 2013 והפסיד לו. במהלך העימותים הטלוויזיוניים שנערכו בין המועמדים לנשיאות איראן, קליבאף טען שרוחאני מתמקד רק בדאגות של האנשים העשירים והאשים אותו בכניעה לאיומי העולם המערבי. קליבאף הצביע על הרקורד שלו בניהול עיר בת 12 מיליון תושבים תחת משטר הסנקציות הבינלאומיות הקשות, ואמר שהוא המועמד המתאים ביותר לתפקיד הנשיא.   פרש מהמירוץ ב-15 במאי, ארבעה ימים לפני מועד הבחירות. |
| אשק ג'הנגירי מפלגת תומכי הבנייה |  | סגן נשיא איראן (מאז 2013) שר התעשיות והמכרות (2000-2005) מושל אספהאן (1992–1997)  | בחודש אפריל 2017 הוכרז כי ג'הנגירי יירשם כמועמד לנשיאות איראן בבחירות שייערכו באותה השנה. הוא נבדק בהצלחה ואושר על ידי מועצת שומרי החוקה ב-20 באפריל 2017 והפך רשמית למועמד לנשיאות. רבים ראו את החלטתו לרוץ לנשיאות כהחלטה טקטית שתכליתה לתמוך ברוחאני ובמדיניותו לאורך כל העימותים ואז לפרוש כמה ימים לפני מועד הבחירות ב-19 במאי.   פרש מהמירוץ ב-16 במאי, שלושה ימים לפני מועד הבחירות. |
תגובות בעולם

ארמניה ארמניה - הנשיא סרז' סרקזיאן שלח מכתב ברכה למקבילו האיראני רוחאני על בחירתו מחדש.
אזרבייג'ן אזרבייג'ן - הנשיא אילהם אלייב שלח גם הוא מכתב ברכה.
גרמניה גרמניה - שר החוץ זיגמר גבריאל בירך את רוחאני על ניצחונו והדגיש את שיתוף הפעולה שהתחזק בין איראן לגרמניה.
האיחוד האירופי האיחוד האירופי - הנציגה העליונה לענייני חוץ וביטחון של האיחוד האירופי פדריקה מוגריני שלחה מכתב ברכה וציינה את אחוז ההצבעה הגבוה בבחירות.
הממלכה המאוחדת הממלכה המאוחדת - שר החוץ בוריס ג'ונסון בירך את הנשיא וקרא ליישומו המלא של הסכם הגרעין.
הודו הודו - ראש הממשלה נרנדרה מודי בירך את רוחאני על ניצחונו וקרא לחיזוק הקשרים עם איראן.
ישראל ישראל - שר הביטחון אביגדור ליברמן אמר בריאיון לידיעות אחרונות שהתפרסם ב-8 באפריל 2017: ”...אני לא אהיה מופתע אם בבחירות באיראן ב-19 במאי מישהו שם יחסל את נשיא איראן, חסן רוחאני”.
הרפובליקה העממית של סין  סין - הנשיא שי ג'ינפינג שלח גם הוא מכתב ברכה.
פקיסטן פקיסטן - ראש הממשלה נוואז שריף בירך את הנשיא וקרא להמדף הקשרים ההדדיים בין המדינות.
רוסיה רוסיה - הנשיא ולדימיר פוטין קרא להעמקת הקשרים בין המדינות ובירך את רוחאני.
תוצאות

פרק זה לוקה בחסר. אנא תרמו לוויקיפדיה ו.
רוחאני ניצח בסבב הראשון ונבחר לקדנציה שנייה עם רוב של כ-57.1%, תמיכה שלא הצריכה סבב שני.
הערות שוליים

↑  סעיף 117 של חוקת איראן.
↑  פרק 114 של חוקת איראן.
↑  מפורטות בפרק 115 של החוקה.
↑  Iran's 2017 presidential election timeframe
1 2  The Race: Election Factoids
↑  Iran elects: Ahmadinejad may be disqualified, but his influence has staying power
↑  נפסלה מועמדות אחמדינג'אד לנשיאות איראן, באתר ynet, 20 באפריל 2017
↑  ראש העיר טהרן פרש מהמרוץ לנשיאות איראן, באתר ynet, 15 במאי 2017
1 2  סמדר פרי, "שניים נגד רוחאני", ידיעות אחרונות, 15 במאי 2017
↑  תקוות השמרנים באיראן: המועמד שמוכן לדבר עם כולם חוץ מישראל, באתר ynet, 11 במאי 2017
↑  איראן :העמות השני בין המועמדים לבחירות הנשיאות, באתר Parstoday
↑  המתמודד על הנשיאות מיר סלים: חזית ההתקוממות תרמה לביטחון העולם
↑  Tehran mayor Ghalibaf withdraws candidacy in Iran’s presidential race, באתר Tehran Times
↑  חיזוק לשמרנים באיראן: ראש עיריית טהראן פרש מהמרוץ לנשיאות - וואלה חדשות, באתר וואלה, 15 במאי 2017
↑  Presidential candidate urges people to vote for Rouhani
1 2  Iran's first VP drops out of presidential race to back President Rouhani
↑  סמדר פרי, "פרישה בהפתעה", ידיעות אחרונות, 16 במאי 2017
↑  Rouhani in, Ahmadinejad out as Iran Guardians pick vote candidates, באתר France 24
↑  Rouhani Enters Iran Election Race Focused on His Economic Record
↑   יוסי יהושוע ויובל קרני, ‏דברים שרואה משם, באתר "ידיעות אחרונות" (הקישור אינו פעיל)
הומור בתי שימוש

מטריה באסלה במקום עבודה, 2008
הומור בתי שימוש, או הומור ביבים, הוא סוג של הומור העוסק בפעילויות גופניות המיוחסות לבתי שימוש. התייחסות פומבית לפעילויות כאלו נחשבת לטאבו בתרבויות רבות. הז'אנר מצטלב לעיתים עם ז'אנר ההומור הסקסואלי, בעיקר בגלל טבעם של חלקי הגוף המעורבים בשני הז'אנרים, הממלאים תפקידים שונים, וכן על רקע פטישיזם סקסואלי המיוחס לפונקציות גופניות שונות. הז'אנר כולל בין השאר בדיחות העוסקות בפעוטות או בקשישים שאינם מסוגלים לשלוט בפעולות השלפוחית או המעיים שלהם ואף בעלי מוגבלות או לוקים במחלות בדרכי העיכול והשתן ואורח חייהם, ובדיחות על רקע צניעות, העוסקות בבני אדם עירומים או הלבושים בבגדיהם התחתונים בלבד. בדיחות המציגות "ודג'יז" (מתיחת תחתוניו של הקורבן עד לגרימת כאב רב) נופלות גם הן תחת קטגוריה זו.
בקולנוע ובטלוויזיה

סדרת הטלוויזיה הסאטירית "סאות' פארק" עושה שימוש רב בהומור בתי שימוש, עד כדי יצירתה של דמות קבועה בשם "מר ניגובי", פיסת צואה מואנשת בתלבושת סנטה קלאוס.
סרט הקולנוע "טיפשים בלי הפסקה" כולל סצנת בתי שימוש ארוכה בכיכובו של ג'ף דניאלס.
סדרת הטלוויזיה "משפחת סימפסון" כללה סצנה שבה בארט סימפסון השליך פצצה לתוך האסלה, וגרם לכך שאגנס סקינר (אימו של מנהל בית הספר) נורתה מתוך שירותי הנשים כתוצאה מהדף הפיצוץ.
צמד הבמאים בובי פארלי ופיטר פארלי (האחים פארלי) זכו לביקורות שליליות רבות על שימושם התכוף בהומור בתי שימוש ביצירתם, אך גם זכו להצלחה מסחרית גדולה. סצנת "תקרית ג'ל השיער" מתוך סרטם "משתגעים על מרי" מ-1998 היא כנראה הידועה ביותר לשמצה על רקע זה.
סרטי קולנוע נוספים העושים שימוש בהומור בתי שימוש ובהומור סקסואלי וולגרי: "בוראט", "אייס ונטורה: בלש בצחוק", סדרת סרטי "אמריקן פאי", כל סרטיו של הבמאי קווין סמית, סדרת סרטי "אוסטין פאוארס", "בתול בן ארבעים", סדרת סרטי "מונטי פייתון", "הפרופסור המטורף", סדרת סרטי "מת לצעוק", "סאות' פארק: גדול יותר, ארוך יותר ולא מצונזר", "כשהארי פגש את סאלי" (בעיקר עקב סצנת האורגזמה המפורסמת של מג ראיין), "אהבה מלוכלכת", "זולנדר", "50 דייטים ראשונים", "ביג דדי", וסרטים נוספים בכיכובם של בן סטילר ואדם סנדלר.
סדרת הטלוויזיה האמריקאית "נשואים פלוס" עשתה שימוש רב בהומור בתי שימוש ועל כך זכתה לביקורות רבות.
סדרת הספרים "קפטן תחתונים" עוסקת רבות בהומור כזה ולעיתים קרובות העלילה נסובה סביב אלמנט הקשור להומור זה, וכוללת בנוסף גם משחקי מילים רבים בנושא.
בקולנוע ובטלוויזיה > בישראל

סדרת סרטי המתיחות בבימויו של יהודה ברקן כללה מתיחות רבות שכללו נפיחות והתעטשויות לכאורה ועירום מופגן.
מספר סרטי בורקס ישראליים עשו שימוש בהומור בתי שימוש.
סרטי "אסקימו לימון", בהם היה מספר רב של סצנות בתי שימוש, בין השאר בסצנת נפילתו של יודל'ה (צחי נוי) לתוך ביב שופכין לאחר שרצפת בית השימוש הצה"לי נשברה תחת כובד משקלו במהלך מסדר חשוב בסרט "ספיחס" (1982).
שיר מחאה סאטירי בשם "שיר החרא" מאת להקת "הפונדקאים" מושמע על בסיס שבועי (בימי א') במשך תקופה ארוכה במסגרת תוכנית הרדיו של נתן זהבי, "זהבי עצבני".
גרפיטי בבתי שימוש ציבוריים

בבתי שימוש ציבוריים נכתב לעיתים גרפיטי, שברוח המקום מבוסס על הומור בתי שימוש. בפרט נפוץ גרפיטי כזה בבתי שימוש צבאיים. דוגמאות:
חייל יקר חייל חביב השתן ישר ולא מסביב!
חבר יקר, חבר נאור, חרבן ישר לתוך הבור.
אם ברצונך להפריש פרש, שפוך חמתך על הבור ולא על הקרש.
חרבן בשקט, חרבן בנחת, ואל תשכח לנגב ת'תחת.
חייל יקר, חייל אהוב - שב ישר, שלא תיפול לביוב.
חרבן בנחת, הפז"ם דופק.
חרבון אחרון לפני הארון.
חרבן בחדווה, חרבן בנחת, דמיין שהרס"ר נמצא מתחת.
ראו גם

כרית פלוץ
הומור יבש

הומור יבש הוא הומור שנאמר או מוגש ללא רגש, בפנים חתומות, כאילו אינו מכוון. ההגשה הזו נועדה להלעיג את הנושא שעליו מדובר או להדגיש את האבסורד שבו, והיא בדרך כלל בוטה, אירונית ולקונית.
אטימולוגיה של המונח האנגלי

המונח האנגלי להומור יבש הוא deadpan, והוא הופיע לראשונה בתחילת המאה ה-20. המונח הוא מילה המורכבת מהמילים "מת" ו"מחבת" (כינוי בסלנג ל"פנים"), ולעיתים היא מאויתת כשתי מילים.
המונח הופיע לראשונה בדפוס בשנת 1915, במאמר על שחקן בייסבול לשעבר בשם ג'ין וודבורן. את המאמר כתב מנהלו לשעבר, רוג'ר ברסנהאן. ברסנהאן תיאר כיצד וודבורן השתמש בכישרונו כפיתום כדי לגרום למנהל שלו ולאחרים לחשוב שדבריו נאמרו מהיציע. "לוודבורן היה טריק של מה שהשחקנים מכנים 'the dead pan' ("הפרצוף המת"). הוא לא חייך אף פעם והיה האיש האחרון שתחשדו שהוא עושה טריק".
ג'ורג' מ' קוהאן, בראיון משנת 1908, רמז על פנים מתות מבלי להשתמש במונח הממשי "deadpan". קוהאן, לאחר שחזר מטיול בלונדון, אמר למראיין כי "הגיע הזמן שמנהל ישתלט על כתריסר בנות מקהלה אמריקאיות ויעיר את משחק הקומדיה המוזיקלית. בנות המקהלה האנגלית מתות - their pans are cold (המחבתות שלהן קרות)".
המילון האנגלי של אוקספורד מצטט מאמר שהופיע בניו יורק טיימס בשנת 1928 כהופעה הראשונה של המונח בדפוס. מאמר זה, שמכיל אוסף סלנג קולנועי, מגדיר "deadpan" כ"משחק תפקיד בעל פנים חסרות הבעה, כמו, למשל, עבודתו של באסטר קיטון". בין המאמר של ברסנהאן משנת 1915 לבין המאמר ב-1928 בטיימס היו מספר שימושים נוספים במונח בתיאטרון ובספורט. השימוש ב-deadpan כפועל מתועד לכל המאוחר ב-1942. עם זאת, המונח "deadpan" עצמו מתייחס למעשה רק לשיטת ההגשה.
דוגמאות

מוקדם בימי הוודוויל שלו, באסטר קיטון החל להשתמש בהבעה קשוחה. הוא הבין שהקהל הגיב טוב יותר להבעה זו מאשר כשהוא חייך, והשתמש בסגנון הזה בקריירת הסרטים האילמים שלו. הסרט טיסה נעימה מ-1980 בוצע כמעט כולו בשימוש ב-deadpan ועזר לחדש את הקריירה של אחד משחקני המשנה שלו, לזלי נילסן, שלאחר פרסום הסרט הפך לקומיקאי בסגנון ההומור היבש. גם השחקן והקומיקאי ביל מארי נודע בסגנון הגשה זה.
סיטקומים אמריקאיים פופולריים רבים משתמשים בביטויים סתמיים כדי לספק הומור יבש וביניהם תרגיע, משפחה בהפרעה, וקוראים לי ארל. בסיטקומים מודרניים יותר ניתן למנות את אנדרה בראואר בתפקיד קפטן ריימונד הולט בתוכנית הטלוויזיה ברוקלין תשע-תשע, את מת'יו פרי בתפקיד צ'נדלר בינג בחברים, את אוברי פלזה בתפקיד אפריל לודגייט במחלקת גנים ונוף, את ג'נט מקארדי בתפקיד סם פאקט ב-ICarly, ואת לואי סי. קיי. בסדרת הטלוויזיה לואי. דוגמה נוספת היא הקומדיה של סטיבן רייט.
הגשה בסגנון Deadpan נמצאת בשימוש גם בהומור הבריטי, בסיטקומים בטלוויזיה. לדוגמה, ג'ון קליז בתפקיד באזיל פאולי ב-המלון של פולטי, ורואן אטקינסון בתפקיד אדמונד בלקאדר ב-הפתן השחור. שניהם מגלמים דמויות מתוסכלות שמשתמשות במעט הבעות פנים. אטקינסון מגלם גם דמויות סמכותיות (במיוחד כמרים) תוך שהוא אומר משפטים אבסורדיים בעלי מסר סתום. גם מונטי פייתון כללו שימוש בהומור יבש בעבודתם. דמות מובילה בגל הסאטירות הבריטי של שנות ה-60, פיטר קוק, נשא מונולוגים סתומים במערכה הכפולה שלו עם דאדלי מור.
הקומיקאי סשה ברון כהן, אשר מרבה להופיע בדמויות שונות כמו עלי ג'י ובוראט, מקיים אינטראקציה עם אנשים תמימים שאינם מבינים שהם נועדו לחשיפה לועגת. על כך קובע האובזרבר, "הקריירה שלו נבנתה על פירוק אנשים, תוך שמירה על פרצוף deadpan".
בישראל סגנון ההומור היבש נמצא בשימוש אצל אנשי בידור וסטנדאפיסטים שונים שביניהם שגיב פרידמן ואורי ברויר וכן אצל הסאטיריקן ליאור שליין.
הומור יבש מבולבל לעיתים קרובות עם הומור גבוה - אינטלקטואלי וגחכני, כמו גם עם הומור אינטליגנטי. מכיוון שבהומור יבש ההומור אינו קיים באופן גלוי במילים או בהגשה, על המאזין לחפש הומור בסתירה בין מילים, וכן ברמזים שבהגשה ובהקשר. חוסר יכולת לזהות מרכיבים אלו גורם לכך שההומור היבש לא יצחיק את המאזין או הצופה.
ראו גם

הומור בריטי
הערות שוליים

↑  מילון אבניאון - מה זה הומור יבש – פירוש המילה הומור יבש ,פרוש, הסבר, משמעות והגדרה, באתר www.milononline.net
↑  Bresnahan, Roger (20 ינו' 1915). "Roger Bresnahan's Own Tale". 490 Washington Street. p. 10. {{cite news}}:  (עזרה)
1 2  "Deadpan – Caught in the Web of Words" (באנגלית). נבדק ב-2021-11-13.
↑  Darnton, Charles (1 פבר' 1908). "George M. Cohan Froze in London, But in Paris–Ah!–He Managed to Thaw Out". New York World. p. 3. {{cite news}}:  (עזרה)
1 2  Oxford English Dictionary. "dead-pan, adj., n., adv., and v." Second edition, 1989; online version December 2011. accessed 17 February 2012. First published in A Supplement to the OED I, 1972
↑  "Slang of Film Men". New York Times. 11 מרץ 1928. p. 6 (Section 8). נבדק ב-13 נוב' 2021. {{cite news}}:  (עזרה)
↑  "Deadpan: the comedy of Buster Keaton". Telescope. CBC.ca. 17 באפריל 1964. אורכב מ-המקור ב-2016-01-01. נבדק ב-4 בנובמבר 2015. {{cite web}}:  (עזרה)
↑  Dudek, Duane. "25 years and still laughing; 'Airplane!' maintains its cruising". Milwaukee Journal Sentinel. אורכב מ-המקור ב-30 באפריל 2008. נבדק ב-23 בפברואר 2009. {{cite news}}:  (עזרה)
↑  Dalton, Andrew; Thomas, Bob. "'Airplane!', 'Forbidden Planet' actor Nielsen dies". The Monitor. אורכב מ-המקור ב-8 בדצמבר 2010. {{cite news}}:  (עזרה)
↑    Film, The Telegraph
↑  Thomas, E. C. (2014). The Everything Big Book of Jokes: Hundreds of the Shortest, Longest, Silliest, Smartest, Most Hilarious Jokes You've Never Heard!. Adams Media. p. 16. ISBN 978-1-4405-7698-0. נבדק ב-29 ביוני 2017. {{cite book}}:  (עזרה)
↑    By Andy Bloxham, ‏British humour 'dictated by genetics', The Telegraph, 10 March 2008
↑  "Blackadder rides again in festive schedule". The Guardian. נבדק ב-22 ביולי 2021. {{cite news}}:  (עזרה)
↑  "Peter Cook & Dudley Moore, The 25 best comedy duos". The Telegraph. אורכב מ-המקור ב-2022-01-12. נבדק ב-22 ביולי 2021. {{cite news}}:  (עזרה)
↑  "Sacha Baron Cohen: Our man from Kazakhstan". The Guardian. נבדק ב-19 באוקטובר 2019. {{cite news}}:  (עזרה)
הקומיקאים של Rat Pack, ג'ואי בישופ ובראד ג'וול, הידועים בסגנון ההומור היבש שלהם, יחד עם קומיקאים נוספים.
ה'קכ"ו

ה'קכ"ו (5126)  היא שנה עברית  אשר  החלה ביום א' בתשרי, אור ל-18 בספטמבר 1365 (לפי הלוח היוליאני, שהיה נהוג אז), והסתיימה ביום כ"ט באלול, 6 בספטמבר 1366. שנה מסוג הכז, איננה מעוברת, ואורכה 354 ימים. זו שנה שנייה לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הדסון מוהוק

| --- | --- |

 לידה:  11 בפברואר 1986 (בן 38) גלאזגו, סקוטלנד
 שם לידה:  Ross Matthew Birchard 
 מוקד פעילות:  הממלכה המאוחדת 
 תקופת הפעילות:  מ-1996 
 מקום לימודים:  St. Thomas Aquinas Secondary School, Glasgow 
 סוגה:  מוזיקה אלקטרונית, היפ הופ
 שפה מועדפת:  אנגלית 
 כלי נגינה:  כלי הקשה, קלידים מוזיקליים 
 חברת תקליטים:  Very GOOD Beats, Warp, LuckyMe
 hudsonmohawke.com
 פרופיל ב-IMDb
 
הדסון מוהוק (באנגלית: Hudson Mohawke) (נולד בשם רוס בריצ'רד ב-11 בפברואר 1986) הוא מפיק מוזיקלי ו-דיג'יי מגלאזגו, סקוטלנד, אשר מזוהה עם הלייבל לאקי מי (באנגלית: LuckyMe. הוא חתום ב-Warp Records ובלייבל של קניה וסט - GOOD Music.
את אלבומו הראשון Butter, הוא שחרר באוקטובר 2009.